**AHMAD A’ZAM**

**ALMISOQDAN QOLGAN KARIM**

*Hikoya*

Karim — pastakkina, kơrimsizroq yigit, lekin juda kuchli, chayir; mushtumlari yum-yumaloq, toshdek qattiq. Karim tosh kơtarib, espander bilan qơllarini rosa pishitgan. Agar ikkita yong’oqni kaftida siqsa, yong’oqlar ezilib, mag’zi pơchog’iga ơtib ketardi. Qalpini topib ursa, har qanday yigitni ham qulatadi. Paxtada, yotoqni tozalashga ơzining ơrniga uni majburlamoqchi bơlganda, fakul tet-ning eng urishqoq, bơychan yigitlaridan biri — kattaqơrg’onlik Iskandarni qalpini topib bir urgan, yaxshi hamki, devor bor ekan, bơlmasa, Iskandar uchib tushardi. Agar shunda Iskandarning sherigi Qodir Karimni mahkam quchoqlab olmaganda, Karim uni chatoq qilardi. Lekin, bari bir, Qodir qơyib yuborgandan keyin u hech narsa qilolmadi — ular zơrlik qilishdi. Alamdan Karimning kơziga yosh keldi. Xơrlikdan emas, alamdan: kuchi bơlaturib bơyining pastligidan, shunday baquvvat qơllarining kaltaligidan, raqiblarining ikki kishiligidan, kursdoshlarining hammasi bundan bexabar, tashqarida — maktab hovlisida qiyqirib futbol ơynayotganidan, bularni derazadan kơrib qolgan Manzuraning chinqirib yuborganidan, yana bitta — juda muhim sababdan yig’lab yubordi.

Bu gap shtabga borib yetdi. Manzura: “Kursdoshimiz Karimni uchinchi kursdagi Iskandar bilan Qodir tentak rosa urishdi”, deb qizlarga sotib qơyibdi; faolligi oshib-toshib yotganidan ơzini yana nima masalalarda kơrsatishni bilmay yurgan Salima shtabga borib aytibdi. Dekan paxtadagilarning ahvolidan xabar olgani shu kuni kelgan ekan, bu gapni eshitgan zahoti uchalasini ham chaqirtirdi. Iskandar haydaladigan edi, g’irromlikka ơtdi, ơlaman sattor, oldin ơzi urdi, deb isboti uchun shishib turgan yuzini pesh qildi, og’zini ochib kơrsatdi: Karimning bir urishidayoq uning lunji ichidan taram-taram qirqilib, hamon qontalash bơlib yotgan ekan.

Dekan Iskandar bilan Qodirning bir oylik stipendiyasini olib tashladi. Biroq, buning Karimga issig’i ham, sovug’i ham yơq edi. “Mayli, ular stipendiyasini olsin, menga bari bir. Lekin bir kun emas, axir bir kun Iskandarning yakka ơzi qơlimga tushib qolar-ku”, dedi.

Iskandarni yakka qơlga tushirganda Karim nima qilishini ơzi bilardi-yu, ammo vaziyat ơzgarib qoldi — Iskandar shu kuni oqshom jơrajonlaridan oltitasini ergashtirib, ularning yotog’iga bostirib kirdi. endi uxlamoqchi bơlgan Karimni kutkilashib, ơrtaga olishdi. Bu yog’i tushunarli edi, yơq agar Adham bơlmaganda, bu yog’i nima bilan tugash ơz-ơzidash ma'lum edi.

Ana shunda Adham ơzini kơrsatib qoldi, shu bilan hammani hayiqtirib, Karimning hayotiga, ichki sirlariga aralashib ketdi. Karimning esa hech kimga aytmagan, aytolmaydigan bitta ichki siri bor edi. Va bu sir juda muhim edi.

Xullas, Adham ana shunda oraga tushdi. Iskandar jơralari bilan bostirib kirganda boshqa bolalar qơrqib ketishdi (birinchi kursda), Adham esa kichkina egovcha bilan tirnog’ini tozalab ơtirgan edi, indamay qơzg’aldi-da, Karimning yoniga kelib, uni Iskandarlardan tơsib oldi va gơyo b erda hech gap bơlmayotgandek, bamaylixotir tirnog’ini tozalayverdi. Boshi og’ib, kimqaylardan adabiyot fakul tetiga tushib qolgan xumkalla, g’irt bezori Ma'ruf uni turtib, “San bola, nari tur”, deganda, Adham kiprik qoqmay, xơppasemiz, ayiqpolvon Ma'rufga shunday dedi: “Qơlingni tort. Kuchim bor, deb ovora bơlma, qơl kơtarganing zahoti kekirdagingni sug’urib olaman. Keyin, geofakdagi “Bayron”ni, “Chingizxon”ni bilasanmi? Bilsang bơpti-da!”

Shu gapdan sơng Ma'ruf negadir birdan chơkdi, boshqalarining ham shashti sơnib qoldi. Iskandar Ma'rufga qaradi, Ma'ruf esa sheriklariga mơltirab tikildi. “Bu xotinlik,— dedi Adham shuncha gap etmagandek. — Bir kishiga etti kishi bơlib kelish — xotinlikning ơzginasi. Albatta, hozir Karimni, Karimga qơshib, kim biladi, balki meni ham urarsizlar. Lekin ertaga... ertaga boshqatdan boshqacha gaplashamiz”. :

Keyin murosayu madora boshlandi: ular Karimn tinch qơyadigan, Karim ham Iskandarga indamaydigan bơldi (buni Adham ơz ustiga oldi). Ma'ruf Adhamni qơyardaqơymay tashqariga sudradi. Ular nimani gaplashishdi — buni hech kim bilmadi. Qaytib kirishganda Ma'ruf Adhamning elkasidan dơstona quchmoqchi edi, Adham uning qơlini siltab tashladi. Shuncha gap-sơzning orasida Adham qơlidan yaltiroq egovchani tushirmadi, puflab-puflab tirnog’ini tozalayverdi.

Hammanilg kơzi, bor hayronlikning sababi shunda bơlgandek, egovchadan uzilmadi.

Xullas, janjal bosildi. Lekin Karimning qơli, Adhamning yuragi baquvvatligini hamma bildi.

Karimning yuragida gap bor edi.

“Bayron” bilan “Chingizxon”ning kimligini Karim ertasi kuni Adhamning ơzidan bildi. “Bayron”— geografiya fakul tetining tơrtinchi kursidagi Qobil, “Chingizxon” esa unnng jơrasi Turmuhammad ekan. Karim ularni bir marta kơrgan: Qobil ozg’in, oqsoq bola; silliq, chơzinchoq yuzi nimasi bilandir chindan ham shoirlarga ơxshab ketadi. Turmuhammad — qiyiq kơz, mơg’ulbashara, haybatidan odam hurkadi. Uning-ku zơrligiga ishonsa bơladi, gavdasining ơzi kimligini shundoq kơrsatib turibdi. Lekin Qobilning nimasi odamni chơchitar ekan, buni Karim bilolmadi.

Adham ham buni tushuntirib aytmadi, Karim ham sơrashni noqulay deb topdi. “Lekin, oshnam, bizniki ham nomardlik bơldi,— dedi Adham,— nom sotdik. Boshqa chora yơq edi-da”.

Shunda Karim Adhamni birdan yaxshi kơrib ketdi, Adhamning nimasidir uni ơziga rom qilib oldi. “yakkama-yakka chiqqanda, Ma'rufni urarmidingiz?”, deb sơradi Karim — shu topda u Adhamning Ma'rufga bas kelishiga ishonardi. Adham ma'yus iljayib qơydi. “Ơsha hơkizni-ya! Bir kalla ursa, qaytib ơnglanmasam kerak,— dedi.— Men nimani nomardlik deyapman—kuchim etmasligini bilib turib, “Bayron” bilan “Chingizxon”ni oraga solganimni-da. Lekin endi bular bilan shunaqa gaplashish ham kerak”.

Karim aytmasligi kerakligini yaxshi bilib tursa ham, bari unga yaqnnlashgisi kelganidanmi yoki kechagi himoyasi uchun ơzicha minnatdorchilik bildirmoqchi bơldimi, ishqilib, Adhamga kơnglini ochdi: hech kimga sezdirmagan, bildirmagan yurak sirini — Mohbibini yaxshi kơrishshsh tutila-tutila aytib berdi. Adham esa u kutganchalik ochilib gaplashmadi, faqat: “Ha-a”, dedi-yu, g’alati qarab qơydi.

Karim sirini berib qơyganiga afsuslandi. Afsuslangani zahoti shu gaplarni aytib Adhamning domiga tushganini, nima uchundir bundan sơng unga bơysunib yurishini his etib, kơngli ezildi,

Adham uni echintirib qơygan edi. Uning yuragi yalang’och, himoyasiz qolgan edi.

Shu voqeaga, mana, ikki yarim yil bơldi. Vu orada Karim bilan Adham uzoqlashib ham ketishmadi, yaqin ham bơlishmadi. Karimning Mohbibiga munosabati esa kuchaygandan-kuchaydi, lekin jilla; ham oldinga siljimadi, ya'ni Karim munday yurak betlab, Mohbibiga dardini yorib kơrmadi. Ơzicha sevib, sevgisidan iztirob chekib, azoblanib yuraverdi. Har ertalab Mohbibini kơrganida yuragi zirq etar, kơksi kuyishib ketar edi — xuddi birov uning og’zidan ichiga bir hovuch lag’cha chơg’ tashlab yuborgandek. yozgi ta'tillarni-ku, gapirmang: Mohbibi ikki oy olis Sariosiyosiga, Karim qurilishga ketadi!

Karim uch yildan beri Mohbibiga sevgi izhor qilishni, lof emas, yuz martalar ơylab-kơrgandir. Lekin qanday aytadi! Umrida bungacha biron-bir qieni sevib, unga sevgi izhor qilmagan odam! Ana, aytdi ham deylik. Agar Mohbibi: “Men ham sizni...” deb qolsa-ku, bu eh-he!.. Mohbibining roziligi shu qadar ơtkir, shu qadar yorqin baxt ediki, Karim bunga ishonishdan ham qơrqib ketardi. Xơp, yaxshi, Mohbibi ham kơnsa, undan sơng bir gap bơlar. Har holda, bu yaxshilikka-ku. Lekin, rad qilsa-chi? “Boshqani sevaman, Karimboy, behuda ovora bơlmang”, desa-chi? Yơq, buni tasavvur qilish og’ir. Karim quvonchiga chidar-ku, biroq qayg’udan tayin ơladi Mohbibining rad javobini eshitgandan kơra, shun day, hozirgidek uzoqdan yaxshi kơrib, umid uzmay yurgani yaxshi.

Odamlar nozik-nihol, bơychan, xipchadan kelgan qizlarni yoqtirishadi, biroq Qarimga bunaqa qizlar uzun, chillakchơpday oriq, ya'ni xunuk kơrinadi.

Mohbibi deganimiz esa ismi jismiga mos — ơn tơrt kunlik oydek tơlagina, oykulchadek shiringina qiz edi.

Mohbibining shunday chiroyli ismini buzib, “Mabiyi” deb chaqirishlari Karimga juda og’ir botadi. Hamma shunday deb chaqiradi, pasportida shunday yozilgan ekan. Mohbibiga metrika bergan qay bir chalasavod, kar, tơnka kotibning ishi-da bu! Noiloj Karim ham tishini tishiga bosib, Mohbibiga “Mabiyi” deb murojaat kiladi, Lekin u bilan har kuni, har soatda xayolan sơzlashganda, albatta “Mohbibi” deb shivirlaydk. “Mabiyi”— “Ma, biyi — biyi, mana buni ol”, degan kabi yafda xunuk eshitiladi, axir.

“Mohbibi, men sizni sevaman!”

Karim tunni, kơrpaga kirishni sabrsizlik bilan kutadi, yotgani zahoti boshini kơrpaga burkab, Mohbibi bilan shirin-shirin, odamni entiktiradigan suhbatlarni boshlab yuboradi.

“Mohbibi, men sizni sevaman!”

Mohbibi indamay bosh egadi, Karim Mohbibining qơllaridan ushlaydi, Mohbibi ơzini olib qochmaydi. Mohbibining qơllari shunday mayin, yumshoqki... Karim Mohbibining qơllaridan ushlab ơziga tortadi. Mohbibi unga tikiladi, kơzlarida — “Qơying!” degan hayo. Mohbibi egilib, yuzlarini bekitib oladi, Karim esa uning yuzini kơrmoq-chi... Mohbibi boshini kơtarmaydi, faqat Karimning qơllarini qisib qơyadi — ohista, beozor...

Keyin... Keyin ular jimgina ketishadi. Mohbibi Karimning elkasiga bosh qơyadi, sochlari Karimning bơynini qitiqlaydi, yoqimli, mast qilg’uvchi hid taratadi...

Mohbibining sochlari qanaqa hid taratadi? U nima bilan bosh yuvar ekan? Birga ketganlaridan sơng Karim nima deydi? Yigitlar sevgan qiziga ochiq-oshkora, sevaman, deb gapiravermaydi. Sevgi ularning dilida, boshqa narsalarni gaplashib ơtirishganda esa kơzida bơladi. Lekin mum tishlab ketaverish ham yaxshi emas-da.

Karim shirin xayolidan yanglishib ketadi-da, hammasini qayta boshdan boshlaydi...

Bilmaydi — qancha yotadi, ishqilib, ne mahalda kơrpa tagida dami qaytib ketadi-da, boshini ochadi; hamxujrasi Burhonga sezdirmay, sekingina uf tortadi; yana ikki-uch soat uxlolmay, ơylanib yotadi.

Uch yildan beri shunday. Uch yildan beri Karim azob chekadi, ơrtanadi.

endi bu yurak sirining sirligi hamma biladigan oddiy gap bơlib qolgan. Yơq, uni Adham yoymadi. Adham ơzining ơrischa kitoblari, sevimli yozuvchilari, bir-ikkita ơziga ơxshagan dardkashlari bilan bơlib, Karimning muhabbatini esga ham olmagandir. Mohbibini yaxshi kơrishini Karimning ơzv bildirib qơydi. Doim Mohbibi kơrinadigan joyga ơtirib olib, u bilan kơz urishtirganda lavlagisi chiqib, Mohbibi biron narsa sơrasa, gapidan adashib, sevgisini hammaga ơzi oshkor qilib yurdn. Axir, nima qilsin — uch yil natijasiz sevib yurishning ơzi bơladimi! Ustiga ustak, kơnglidagisi — kơzida, betiga qarasang — ichi kơrinib turadigan bola bơlsa...

yaxshimi, yomonmi, Karim shunday yashab kelayotgan, kuni ơtayotgan edi. Balki Burhonning bir gapi bơlmaganda, Karim eski dardini ortmoqlab tơrtinchi, undan beshinchi kursga va shu kơyi — Mohbibiga dardini aytolmay, qishlog’iga jơnab ketarmidi?

Bahorda — qizlar qishlik rơdapolarini tashlab, avval engilroq yomg’irpơshda, sơngra kơzni quvnatib, kơngilni ezadigan gunogun kơylaklarda darsga qatnay boshlaganlarida, Burhon ijaraxonada olma archib ơtirib, shunday deb qoldi:

— Shu-u, Mabiyingiz bơyi pakana bơlsa ham, istarasi issiqqina, a? yaxshi xotin chiqadi shundan. yo notơg’rimi, Karimboy? Bir gapirib kơrsangiz bơlardi — keyin mazza qilib yashaysiz: qaynatangiz — sovxoz direktori; institutni qizil diplom bilan tugatgan kuyovtơraning taglarida mashina! Anovi Hayit degani bor-ku, juda olg’ir kơrinadi qizingizni shu ilib ketar-ov...

Karimni issiqqina uydan qahraton kơchaga haydab chiqib, bu ham etmaganday, ustidan bir paqir sovuq suv quyib yuborishgandek bơldi.

— Qaysi Hayit?—dedi u ichi qaltirab.— U… Uning qizi bor emasmi?

Burhon: “Hay oshnam-ey, juda soddasiz-da”, degandek bosh chayqadi, kuldi. Olmadan bir bơlak qirqib, pichoq uchida Karimga uzatdi:

— Unga ơxshaganlarning qizi bitta bơladimi! Bugun birovi bilan yursa, ertaga boshqasini aylantiradi.

Karimning tomog’idan olma ơtmadi, bơg’zida turib qoldi.

— Hademay bitiradi: bir oy ơtadi-ketadi,— deya olma kavshab davom etdi Burhon.— Diplomga qơshib sovxoz direktorining qizini ham olib ketsa, nima, xeshib chiqadimi? ey, oshnam, ular yashashni biladi!

Karimning kơnglida nuqta kabi muallaq yulduz chaqnadi, undan ơtkir sanchiq taralib, kơkrak qafasini teshib chiqqudek og’ritdi.

Nimadir qilish kerak edi! Karim hozir nimadir qilmasa, holi ne kechishini ơzi ham bilmasdi.

— yana eysizmi?—dedi Burhon.— yaxshi olma ekan. yana bir bơlak. Mozorbosdi, Qơshrabotdan.

Karim bosh chayqadi.

— Shu qizlarga ham hayronsan,— dedi Burhon.— Qarang, shu Salimacha ham ơziga topib olibdi-ya. Yigiti, bechora, fizfakda aspirant, domla emish, shơringga shơrva tơkilgur...

Burhonning jag’i ochilib ketdi: Salimaning chittakdek ekanligiyu yigitining g’irt ahmoqligini rosa chaynadi, keyin ơzining soddagina qishloq qiziga uylanib (oliy ma'lumotlisining nozi-firog’i ham diplomiga yarasha bơlib, “Men sendan kam emas”, deb turar ekan), tinchgina turmush kechirish niyatini bildirdi; qishloqlarida “Burhonjon akam qachon bizga og’iz soladilar”, deb sochini ơrib ơtirgan qizlar son-mingta emish.

Karim uning gaplarini diqqat bilan tinglab, ishqilib, yana Mohbibi haqida gapirib qolmasin, deya yurak hovuchlab ơtirdi.

Lekin kơnglidagi og’riq zơraygandan-zơraydi, bunga chidashning sira iloji yơq edi: “Mohbibi” degan nomning ơzi nur ơrniga sovuq bir og’riq taratayotgan oyga ơxshab qoldi — faqat Karimning kơngli emas, shu torgina hujra, tashqaridagi keng dunyo ham og’riqqa tơlib ketgandek, gơyo havo ham tomoqni tirmalab ơtib, ơpkaga sanchilar edi.

Karim yotoqqa otlandi. Juda borgisi keldi. Hujrada ortiq qololmas edi.

Kiyinayotib oynaga qaradi-yu, darrov kơzini olib qochdi: oynadan kơrimsiz, beshinchi kursdagi hasip mơylovli, jingala sochli, etmish sơmli jez tugma kơylak, ikki yuz ellik sơmli jinsi shim kiyib yuradigan Hayit — qizlarning “Hayit akajon”iga solishtirganda esa juda xunuk, burunboy bola—ơzi qaragan edi.

Shu Burhonlarga ơxshab hech kimni sevmay yursa nima qilardi, a? Bu nima azob!

Karim tơg’ri Mohbibilarning xonasiga bordi. Taqillatgan edi, hech kim ochmadi. eshikni itarib kơrsa, ichkaridan qulflog’li ekan. Birdan xayoliga kelgan mudhish, dahshatli manzaradan ơzi ham qơrqib ketib, eshikni gursillatib urdi. Saldan keyin zshik qiya ochildi-da, Tursunoyning chơchigan, uyquga pishmaganidan ola-kula bơlib ketgan kơzlari kơrindi.

— e-e,— dedi Karim.— e-e, uxlab yotuvdinglar-mi? Men...

Tursunoy eshikni qars urib yopib oldi. Karim shundan sơng ham joyidan qimirlamay, bir-ikki g’ơldiradi, yopiq eshikka:

— Kechirasizlar,— dedi.

Lekin kơnglidagi og’riq birdan qơyib yubordi:

“Uxlab yotishibdi ku! eh, men bơlsam...— deb shodlandi u.— Uxlab yotishibdi-ya!” ,“

“Agar eshikni Tursunoy emas, Hayit ochganda nima qilardim? Nima ham derdim?”—sal ơtmay Karim shunday ơyladi. Maykachan, sochlari tơzg’igan Hayitning: “Ha, oshna, nimaga biziing ishimizga tumshug’ingizni suqyapsiz?” degandek qarashini kơz oldiga keltirdiyu ich-ichigacha qizarib ketdi.

Dahlizning ơrtasida Adham unga qarab turgan edi.

Karimning kơksida nimadir g’archcha qirqilib ketgandek bơldi—ixcham-ingichka, Karimdan uzun Adham juda ơtkir, odam seskanarlik nigohini unga sanchib turgan edi.

Karim tơg’ri unga rơpara yurdi.

Adham indamay qơlini chơzdi, boshqa biron joyi qilt etmadi. Karim uning qơlini negadir qattiq qisdi. Adhamdan “ha” bilan “him”ga ơxshagan bir tovush chiqdi.

— Shu,—dedi Karim uning qơlini qơyib yubormay,— ơzim...

Adham qơlini tortdi. Jilmaydi —labidan ip qochdi. Shu ip Karimping bơyniga sirtmok bơlib tushdi.

— Qani, kiring,— deya Adham ortiga burilib eshikni ochdi.

Karim uning ortidan sudraldi.

Adham turgan xona torgina, ikki kishilik, lekin Adham komendant bilan kelishib, yolgiz ơziga tơg’rilab olgan edi. Xona juda shinam, devordagi trubka tishlagan sersoqol odamning rasmini aytmagan-da, boshqa bironta ortiqcha bezak yơq. Stolda ochiq kitob, bir dasta qog’oz — ustkisining yarmigacha yozilgan.

Xona rangsiz, xira, qorong’iroq; faqat karavotning bosh uchidagi guldor sochiq kơzga yaqqolroq tashlanadi.

Bilinar-bilinmas tamaki hidi kezadn.

Karim stol yonidagi kursiga ơtirdi, nima deyishini bilmay, jim qotdi.

Adham xona tơridagi yakkayu yagona kresloga chơkdi. Derazaga orqa ơgirganidan yuzi sirli tus oldi.

“Shunaqa narsalarga pul sarflab, magazindan erinmay kơtarib kelganini ayt”, deb ơyladi Karim kresloga suqlanib boqar ekan.

Adham dabdurustdan sơradi:

— Mabiyining oldiga keluvdingizmi? Karim talmovsiradi:

— E, yơg’-a, ơzim shunday...

— Nima, ơzim shunday?

“Buning ham Mohbibiga kơngli bormi? Buncha tekshirmasa,— deb ơyladi negadir Karim.— Menga yơl bơlsin! Qaysi qiz bunga yơq deydi?”

— Nima, ơzim?—deb takror sơradi Adham.— yashirishning nima keragi bor? Keldim, deb ayting, hech kim sizni ayblayotgani yơq-ku.

Karim miq etmay boshini egdi, qơllarini kiyishtirdi.

— Shuni rostdan ham yaxshi kơrasizmi?—deb yana uni nayzaga ildi Adham.

Karim rad qilgisi keldi-yu, lekin bunga kerakli gap topolmaganidan, noiloj bosh irg’ab, Adhamning gapini tasdiqladi.

— Ha, yaxshi,— dedi Adham bir oz ơylanib turgach.— yaxshi kơrasiz. yaxshi kơrsangiz, nega shuni ơziga aytmaysiz? Uch yildan beri nima qilib yuribsiz? E Mabiyining ơzi kelib, “Karimboy, men sizni sevaman”, deb aytishini kutyapsizmi?

Karimning kơnglida umid yiltilladi.

— Nima qilay bơlmasa?

Adhamning jahli chiqqandek bơldi:

— Gaplashing! Bu yurishdan ish chiqadimi? Nima qilay emish. Biron yơlini topib ayting-da!

Karim hozir Adhamning uzoq gapirishini, ơz tajribalarini sơzlashini va oxirida Mohbibining kơnglini olish yơllarini birma-bir kơrsatib bers-shini xohlar edi. Adhamning jahl aralash gapirayotgani ham unga ơtirishdi, kơnglida nimadir yumshadi; birdan engil tortib, otasidan tanbeh eshitayotgan boladek, yig’lagisi keldi.

- Nima, Mabiyingiz osmondagi oymi? Hammaga ơxshagan bir qiz-da. Sizning ham kamchilik joyingiz, yơq. e, uch yildan beri og’zingizga talqon solib yuribsiz-a, tavba! Borib, “Mabiyi, sizda ikki og’iz gapim bor edi”, deb gaplashib olish shuncha qiyinmi? Harholda, uch yil qiynalib yurishdan kơra osonroqdir.

Karimning kơnglida notayin, umidsiz og’riq yana turdi.

* Yo Mabiyiga ơzim aytaymi?—dedi Adham.

Karim chơchib ketdi.

— Yơg’-e, nimalar deyapsiz,— dedi u shosha-pisha, xuddi Adham hozir Mabiyining oldiga boradigandek.— Nima deb ơylaydi, axir!

— Bơlmasa, ơzingiz borib ayting-da.

* Xat yozsammikan?—dedi u yurak yutib.

Adham zaharli iljaydi — bir zumda Karimdan uzoq-uzoqlarga ketib qoldi.

— Xat?! ~azal yozib bera qoling, “Ishqingda zor ơldim, netay”, deb. U ham sizga “Kel, g’aribim, ơldim mano”, deb javob qaytaradi.

“Muncha tili achchiq buning!”— Karimning g’ashi keldi.

— Kulmang! :

— Kuladigan gapni aytyapsiz-da,— dedi Adham sal yumshab.

— Bơlmasa, nima qilay?—dedi Adham ezilib.

— Menga qarang,— dedi Adham.— Nima, tilingizga tirsak chiqqanmi? Boyadan beri eshakning qulog’iga tanbur chertyapmanmi!

Karim ơzi kutmagan holda zorlanib ketdi:

— Qachon borsam xonasida odam bơladi. Ơzi ơtirgan vaqtida endi gapiraman, desam, birov kirib qoladi. Ơtirib-ơtirib qaytib kelaveraman. Ơzi kơpham boravermayman-ku-ya. Hayit aka kơp borar ekan.

— Xơsh?—deb ajablandi Adham.—Hayit borsa nima bơpti?

Karim ơng’aysizlanib qoldi.

— Bilmasam, u ham Mabiyiga...

— E, sizda kalla bormi ơzi?—dedi Adham.— Elkaning ustida nimani kơtarib yuribsiz? Hayit uni... Mabiyi uni boshiga uradimi? Hayitning Gulnorasi unga qarindosh-ku, shuni ham bilmaysizmi?

Karim izza bơldi.

* Burhon... bugun shunaqa deb...

Adham qơl siltadi.

— E, qơysangiz-chi. Odam quriganday, shu maxsimchaga ishonasizmi?

Karimning kơngli sal yorishgandek bơldi. Adham sukut saqlab turdi-da:

- Hozir nima qilishyapti ekan?—dedi.

— Kimlar?—dedi Karim.

— Kimlar bơlardi?—dedi Adham.— Mabiyilar-da.

* Nima edi?—dedi Karim.— Uxlashyapti.

Adham Karimga tik qaradi:

— Hozir borib Mabiyidan boshqasini chiqarib yuborsam... aytasizmi?

Karimning tizzalarigacha titroq tushdi.

* Hozir-a? e, yơq, bơlmaydi.

Adham ơzini hayronlikka solib, qơllarini kerdi:

— Nega bơlmas ekan?

Karim indamadi. Adham chuqur nafas oldi:

— Ertaga-chi?

Karim Adhamga mung’ayib qaradi.

— Karimboy, jơra,— dedi Adham.— Shu bitishli xotin ham ơg’il tug’adimi, degan gap bor. Bu lattachaynarligingizdan ma'nili ish chiqmaydi, og’aynichalish. yo borib Mabiyiga ochiq ayting, yo undan tamom voz keching. Bunaqa rezinkadek chơzmang.

— Mayli,— dedi Karim birdan.

— Bugunmi? — Adhamning tovushida g’alatn, yoqimsiz bir quvonch bordek edi.— Xơsh?

— Yơq, bugun emas,— dedi Karim bơg’iq ovoz-da.— ertaga. Maylimi?

Tun—uzundan-uzun - yơl, qirrali toshlar qizib-chatnab yotgan toshloq azob edi. Karim ana shu yơldan har qadamda bir qoqilib-yiqilib ketaverdi.

Mohbibi goh Karimni entiktirar, goh teskari qarab, Hayitmi yo shunga ơxshagan birovningmi elkasiga bosh qơyib g’amzali kular, goh Karimga yalinar, goh Qarimni yalintirar edi.

Bu qaynoq, telba-teskari xayollar uzra yaratganning ơzi kabi loqayd, mag’rur Adham kresloda oyoq chalishtirib, uch-tơrt joyidan buklangan isfihondek vahm solib ơtirar edi.

Shu kecha Karimning Mohbibi haqida ơylagan neki ơyu-xayoli bơlmasin, hammasi Adhamga urilib, parcha-parcha qirqilib ketaverdi.

Hovlidagi vodoprovod jơmragi tuni bilan jirillab chiqdi.

Tomdagi mushuklar ikki marta nag’ma kơrsatdi.

Karim uxlab-uxlayolmay, mudroq yotganda Burhon uni turtdi, lekin u hozir turishini, nonushta qilishini, sơngra tiqilinch avtobusda institutga borishini, u erda Mohbibini kơrishini, ayniqsa, Adhamning suyak-suyakka qadaladigan nigohiga duchor bơlishini ơylab, kơzini ochmadi: jơrttagacha elovsirab, devorga ơgirilib oldi.

Burhon yuvinib keldi, qirtillatib soqol oldi; tarandi, sochi dag’al edi, taroq tekkanda chisirladi. Karim buni aniq eshitdi, negadir kơngli g’alati bơlib ketdi. Burhon uzoq nonushta qildi: choyni piyolaga qulqullatib quydi, xơrillatib ichdi, og’zini chapillatib non edi, ustma-ust tomoq qirdi, yơtaldi—Karim bu tovushlarning barchasini tinglagancha ijirg’anib yotaverdi.

— Hơ, Karim,— deb chaqirdi Burhon.— Birinchi para — Hakimova. Turing, kech qolasiz.

Karim kơzlarini qattiqroq yumib oldi: Hakimova domla uni ossa osib yubora qolsin.

— Ơzingiz bilasiz,— dedi Burhon.

Burhon chiqib ketganidan keyin Karim kơzini ochdi.

Havo qandaydir bơg’iq, og’ir; derazadan kơrinib turgan osmon tussiz edi.

Karim tashqariga chiqib, ancha vaqtgacha zinada mudrab ơtirdi. Keyin sakrab turdi-da, hovlini gir aylanib chopa boshladi, uzoq chopdi. Sơngra badantarbiya bilan mashg’ul bơldi: barcha bilgan usullarini qaytaqayta takrorladi; tanasining turli-tuman joylaridagi muskullarini pishituvchi mashqlar bajardi, ikki qơliga tiralib, sanab, ơttiz marta yotib turdi. A'zoi badaniga ter kơpchigach, be-ligacha yalang’och bơlib, pishqira-pishqira rosa yuvindi.

Karim bu orada Mohbibini, Adhamni, bugungi bơlajak uchrashuvni ơylamaslikka tirishdi.

Stol ustida anchagina kolbasa, sariyog’, uch-tơrt chaqmoq qand, yumshoqqina non qolgan ekan, Karim qandning hammasini choyga solib, ajabtovur ishtaha bilan nonushta qildi. Keyin tanasida yoqimli horg’inlik his ztib, karavotga chơzildi.

Ơylagan ơyining ma'nisiga ham bormay, bir oz yotganini biladi, keyin kơzi ilinib, dong qotibdi.

Karim kơzini ochganda ustiga oftob tushgan edi. Havo ochilibdi. Vaqt tushdan og’ib ơtib, soat millari tơrtga yaqinlashib borar edi.

Karim uyquga tơygan, tiniqqan, ta'bi ravshan tortgan edi. Bơlajak uchrashuv uning xayolida mavhum bir narsadek tiklandi.

Borib Mohbibi bilan gaplashgandan kơra, oftob qoplagan issiqqina kơrpa tagida rohatlanib yotish ming karra yaxshiroq edi. Kerak bơlsa, Mohbibining ơzi kelsin, Karimdan “Meni sevasizmi?”, deb sơrasin. Oh, qani edi shunday bơlsa! Karim kơrpadan chiqmay, bosh irg’agancha tasdiqlab qơya qolar-di. yo boshini sal kơtarib, Mohbibiga qarab jilmayib... Lekin Mohbibi sira kelmaydi-da — Karimning ơzi borishi, bugun, hoziroq borishi kerak. Qayoqdan ham shu Adham aralashdi?

Borish kerak. Bormasa bơlmaydi. Bơlmas ekan! Adham sovuq bơlsa ham, mard yigit. Rost, sudralib yurishdan ish chiqmaydi. Lattachaynarlikdan ish chiqmaydi, og’aynichalish. Tavakkal-da! Ha, Mohbibi unga qaramasa, shu bilan dunyo tugab qoladimi, hayot tơxtaydimi? Undan yaxshiroq qiz qurib ketibdimi! Karim hali yosh bơlsa, a'lo ơqisa. Kim biladi, kelajakda institutlarda ishlab, kơtarilib ketadimi? Mohbibi-chi, albatta qishlog’iga ketadi-da, boshqa qayga ham boradi. Qiz bola-da, dodini kimga aytadi. Qishlog’iga borgandan keyin traktorchigami, suvchigami, juda baxti chopsa, adabiyotning “A” harfini ham bilmaydigan agronommi yo piyonista mol dơxtirigami berib yuborishadi. Besh yil shaharda ơqigan qizni hamma ham ishonib, jon deb olavermaydi. Keyin Mohbibining ơzi pushaymon eydi. “eh, ơshanda Karimdek yigitning kơnglini og’ritib katta ahmoqlik qilgan ekanman, tuzatib bơlmas xatoga yơl qơygan ekanman”, deb umr bơyi ezilib ơtadi. eri bơlsa har kuni kirlab, terdan tarashaday qotgan kơylagini echib otadi-da, kitob ơqib ơtirgan Mohbibiga: “Hey, xotin! Mabiyi, deyapman! He biyingni... etikni tort, yig’ishtir bayti-g’azalingni, choyni opke!”, deya sansirab bơkiradi... Zamon aylanib, Karim ơz mashinasida, yơq, davlatning xizmat mashinasida madaniy ahvolni tekshirgani ularning Sariosiyosiga borib qoladi; shundoq muyulishda rulni burayotib, chelak kơtargan, ozib shaftoliqoqiday bơlib qolgan Mohbibiga kơzi tushadi. Mohbibi ham uni kơrib, turgan joyida, kơzida yosh, qotib turaveradi.

E, shundan boshqa gap qurib ketibdimi! Mohbibining baxtsizligi uning ham baxtsizligi emas-mi? U ham azob chekmaydimi, ezilmaydimi? Keyin, Mohbibi ham juda kơchada qolgani yơq. Agar tegaman, desa, hamma ham noz qilavermas. Adhamning-ku yơli boshqa, lekin shu Burhonchaning ơzi pitirlab qolsa kerak — sơlakayi oqib turibdi-ku, istarasi issiq, puli kơp, otasi sovxoz direktori, deb.

Borish kerak. Adhamga va'da bermaganda, u bilmaganda, boshqa gap edi. Bormasa, u Karimni qơrqoq deb ơylaydi. Karim qơrqoqlardan emas. Qani, borsin-chi, keyin bir gap bơlar-da, axir.

Yotoqqa yaqinlashgani sari Karimning oyoqlari og’irlashib, bosgan qadami orqaga ketaverdi. Gơyo hamma derazalardan uni kuzatib turishgandek, boshini kơtarishga jur'at qilolmadi.

Zinalar buncha kơp!

Dahliz buncha sirli, buncha diqqinafas, buncha vahimali!

Karim zinalardan kơtarilib olgach, tơrtinchi qavatning dahlizida turib qoldi: tơg’ri Mohbibilarning xonasiga borsami yo oldin Adhamga uchrab ơtsami? U balki Karimning kelishini kutib, hali qizlarni chiqarib yubormagandir.

Karim Adhamning eshigini ochdiyu ostonada qotdi: Tursunoy uzala tushib yotgan Adhamni quchoqlab ơtirar edi!

Tursunoy sapchib turdi, sarosima bilan yoqasini tơg’rilab, Karimga ơqrayib tikildi.

Adham bamaylixotir “Keling”, deya ơrnidan qơz-g’alayotgan edi, Karim burilib, sekingina eshikni yopdi, allanechuk qaltiradi, nimagadir alami keldi. Orqasidan Adhamning “Karim!”, degan g’alati mehribon ovozi va Tursunoyning asabiy qiqirlagani eshitildi.

Behayo! eshigini bekitib olmaydimi!

Gơyo hech gap bơlmagandek, Adham chiqdi.

— Sizni deb, mana, bittasini ovuntirib ơtiribman,— dedi u Qarimning elkasiga qơlini qơyib,

Karim ơzini juda ojiz, baxtsiz his qildi. Adhamning qơli tagida elkasi ezilib ketayotgandek bơldi.

— Boring,— dedi Adham shivirlab.— Xonasida yolg’iz ơtiribdi. Birov kirib qolmasidan... Nega kechikdingiz? Mayli, boring.

Karim ketdi. To Mohbibilarning xonasiga etguncha ortiga ơgirilishga jur'at qilolmadi: Adhamning nigohi uning elkasiga qơsh nayzadek tiralib borar edi. eshikni taqillatishdan oldin burilib qaradi: Adham yugurib chiqqan Tursunoyni ichkariga itarib yubordi-da, ortidan ơzi ham ki-rib ketdi.

Karim eshikni sekingina chertdi, nafasini ichiga yutib, quloq tutdi - jimlik. yana chertdi. Karavotning g’ijirlagani eshitilib, Mohbibining “Kiravering”, degan jinday hayajonli tovushi keldi. Karim elimlab qơyilgandek, joyidan jilolmadi.

Eshikni Mohbibining ơzi ochdi. Karimning tiliga gap kelmadi, u garang, gung, kar edi, faqat kơzlari ochiq; boshini quyi solganicha Mohbibiga ergashib ichkari kirdi.

Karim birinchi sezgan narsa — qizlar xonasida paydo bơladigan hid bơldi: qandaydir quyuq, yopishqoq...

Karim egilib boshmog’ining bog’ichini bơshatdi, lekin echmay, shundoq eshikka taqalgan karavotga ơtirib oldi.

Na Karimdan gap chiqdi, na Mohbibidan.

Karim Mohbibiga qarashdan qơrqib, tơg’riga —eshigi ochiq shkafga kơz tashladi: shkafda ikki-uchta kơylak, yashil yomg’irpơsh, bitta yigitlarning kostyumi (kimniki bơlsa), uning yonida esa sarg’ish ichkơylak osig’liq edi. Albatta, Karim birinchi bơlib shu ichkơylakni kơrdi. Bir zum ơylandi: ichkơylak kaltagina edi, bu xonada turuvchi Mohbibidan boshqa qizlarning hammasi bơychan edi, Karimning yuragi gumurib ketdi-da, ichkơylakdan kơzini olib qochdi, lekin ichkơylak yana ơziga qaratdi. Mohbibi buni sezib qoldi shekilli, ildam turib kelib shkafni yopib qơydi.

Karim yalt etib Mohbibiga qaradi, Mohbibi ham qizarib ketgan edi, yuzini teskari burdi.

Endi Karim gapirishi kerak edi.

Lekin qizlarning nafasi, atir-upa, kiyimlarning, burchakdagi kir-chir chelakning isi qorishib ketgan bu hid Karimning dimog’iga qattiq ơrna-shib, shusiz ham gapga kelmayotgan til-jag’ini bog’lab turar edi.

Qarim Mohbibiga qaramasa ham, kơz qirida uning bir necha marta sabrsiz nigoh tashlaganini sezdi.

Ancha vaqt ơtdi shekilli, Qarimning tomog’ida nimadir g’ơldirab;

— Shu-u-u,— degan tovush pishillab chiqdiyu birdan ơchdi.

Mohbibi ơtirgan karavot g’ijirladi, Karim battar bukchayib ketdi.

Karim afsun qilingandek, mutlaqo tilday qolib, og’ziga talqon solib oldi.

Nega Mohbibi indamayapti?

Karim Mohbibining nega bunday ơtirganini, ơzining nima maqsadda kelishini Adham oldindan aytib qơyganini anglab etdi. Angladi-yu, hozir, xud-di shu topda Mohbibidan, ơqishdan, shahardan — hamma-hammasidan voz kechib, tơppa-tơg’ri qishlog’iga piyoda qochib ketgisi keldi. Ayniqsa, qizlarning hidi gupillab urib turgan shu xonaga chopib chiqqisi keldi.

Lekin buning ơrniga boshini tizzalari qadar egib, boshmog’iga tikildi. Qơng’ir rangi uniqib, oqarib qolgan boshmog’i asta-sekin kattarib borayotgandek tuyuldi. Moylash kerak ekan, esidan chiqibdi.

Mohbibi yơtaldi. Yơq, ataylab emas, shamollaganga ơxshaydi.

Jimlik juda bahaybat, vazmin bir narsaga aylanib, Qarimning boshidan bosdi. Karim hozir gapirishi kerakligini, hozir gapirmasa, keyin kech bơlishini bilib tursa ham, tili aylanmas, buning ơrniga gavdasi og’irlashib, quloqlari shang’illar edi.

“Burnim qonab ketmasin, ishqilib”, deb ơyladi u.

Boshini tizzalari orasiga olib, qattiq qisgisi keldi uning.

Yana qanchadir vaqt ơtdi.

Mohbibining karavoti yana g’ijirladi — u ơtir-gan joyidan chơzilib, deraza tokchasidagi kitobni ochishdan oldin Karimga bir zum tikildi. Karim buni ham sezdi. Kitobning varaqlari shildiradi. Karimning ichidan nimadir kơtarilib kelib, hiqildog’iga kơndalang bơldi; kutilmaganda undan tovush chiqdi:

— Mabiyi...

Ovoz juda mayin, notavon edi — xijolat tortganidan Karimning boshi tizzalari orasiga tushib ketdi.

O, shunday paytlarda birdan uchib ketsang, ertaklardagidek turgan joyingda yơq bơlib qolsang!..

Anchadan beri kơksini changallab yotgan og’riq birdan tashqariga otildn — bơg’iq, beshafqat:

— Mabiyi!.. Ishoning! yaxshi kơraman sizni!

Birdan boshi engillashib, bơm-bơsh bơlib qoldi — u qaddini rostlab Mohbibiga qaradi.

Mohbibi kitobni ikki qơllab tutib, kơzlarini katta-katta ochgancha, Karimga tikilib ơtirgan adi.

— Mabiyi?—dedi Karim negadir yuragi shuvillab.— Nima deysiz?

Mabiyi ơzgardi; yuzida, qalin lablarida qotgan tabassumga ơxshash ơlik bir ifoda suratlandi, kơzlariga Karimga mutlaqo yot bir befarqlik qalqdi,

Karimning yuraklari ezilib ketdi, shunda ham umid uzmay Mohbibiga termildi.

— Mabiyi? Mabiyi!

Mohbibi bosh chayqadi — buning ma'nosi ơz-ơzidan ayon edi: tamom, hammasi tamom bơldi! yomon bơldi, juda yomon!

Hali dahanaki jangning urishishgacha borib etmasligiga umid qilib turgan bir paytda daf'atan tushirib qolingan mushtdan sơng kơtariladigan alamli bir g’azab Karimning kơngliga ơrmalab kela boshladi.

— Karim, qơying, kerak emas shunaqa gaplar,— deb nihoyat tilga kirdi Mohbibi.

Karimning sơnggi umidi chirs etib ơchdi.

— Yơqmi?—dedi u.

— Qơying.— Mohbibining ovozi Karimning kơnglini yoqimsiz tirmaladi.

Karim otilib turganicha Mohbibining yoniga borib qolganini bilmadi.

Mohbibi unga qarab qơrqib ketdi.

— Mabiyi, yơqmi, deyapman?—dedi u hansirab.

Mohbibi sekin bosh chayqadi.

Karimning kơz oldi qorong’ilashib, xuddi yiqilib borayotgandek, Mohbibining elkalaridan ushlab oldi.

— Menga qarang,— deb ihrandi.— Menga qarang deyapman!

Mohbibining elkalari tơla, qattiq edi, Karimning qơllari botmadi,

Mohbibi uning qơlidan chiqishga urinib, yulqindi, boshini kơtarib g’azab bilan tikildi. Karim ham undan kơz uzmay, elkalarini qattiqroq changalladi.

Kitob polga tushdi.

Mohbibi birdan:

— Qơy-yi... Qơy, deyapman senga,— deb chinqirib yubordi.

Shu onda yovvoyi g’azab Karimning bơg’ziga changal soldi, havo yơllarini tơsib qơydi.

Karim Mohbibining elkalarini qơyib yubordi, keyin... birdan qulochini kerdi-da, Mohbibining yuziga shapaloq tortib yubordi. yana nimadir bơldi shekilli, Karim zarbani Mohbibi emas, ơzi egandek qalqib ketdi.

Mohbibi karavotga ag’anab tushgan, kơylagi yuqoriga sirilib, oyoqlari ochilib qolgan edi.

Xona chir-r aylanib, Karimga eshikni rơpara qildi.

Uzun koridor... Ortidan ta'qib etib, elkasiga paydarpay gursillab qoqilayotgan qadamlar — ơzining qadamlari; chơchinqirash, qiziqsinish, hadik bilan chetlanib, lipillab qolayotgan yuzlar, qizg’ishqoramtir yơlak, daraxtlarning g’adir-budur tanalari — Karim ơziga kelib qarasa, shusiz ham kimsasiz parkning xilvat burchagiga, kơzyoshlari tomog’iga tiqilib, hirqiragancha yomon, juda yomon sơkinib boryapti.

U taqqa tơxtab, atrofga olazarak alangladi.

Kơz oldiga Mohbibining qơrquvdan kattarib ketgan kơzlari keldi.

U yaqindagina bơyalgan ơrindiqqa behol chơkdi.

Ơrindiqdan sal naridagi halqobchaga bir tơp chumchuq qơndi; biri qanotlarini kerib chirilladi.

Mohbibini urganda jimjilog’i uning og’ziga kirib, tishlaridan siyralib ơtgan edi, Karim birdan shuni eslab, jimjilog’ini, gơyo ơshandan beri hơldek, kaftiga artdi. Kơz ơngiga Mohbibining karavotda ag’anab yotgani, semiz sonlarining juda ayanchli tarzda ochilib qolgani, kơylak tagidan pistoqi ichkơylagining titila boshlagan oqish tơr hoshiyasi chiqib turgani kelib, ingranib yubordi-da, qơllarini asabiy siltadi.

Chumchuqlar gur-r kơtarilib, nariroqqa tushdi. Uch-tơrtta — botirroqlari, chanqovi bosilmagan chog’i, dik-dik chơpchib, halqobchaga yana yaqinlasha boshladi.

Oh, shu ish bơlmaganda edi! Karim yomon tush kơrayotgandek, hozir birdan sachrab uyg’onib ketganda edi!

Karim sakrab turdi.

Chumchuqlar birdan kơtarildi.

Ijaraxonaning eshigi lang ochiq edi. Tamaki tutatib ơtirgan Adhamni kơrib, Karimning yuragi orqaga tortib ketdi.

— Qaerlarda yuribsiz!—dedi Adham.

Yoniga borsa, Adham uni urib yuboradigandek, Karim tơxtab qoldi, bơynini elkalariga toshbaqa singari tortdi, qunishib oldi.

— Eshshak ekansiz-ku!— dedn Adham ơqrayib. Karim haqiqatan ham “eshshak” ekanligiga birdan kơndi.

— Siz tơnkani ikki soatdan beri poylab ơtiribman-a!

Karim tơnkalikka ham rozi bơldi. Faqat hozir Adham uni ayamay sơkaversa, sơkaversa... yoki hovliga sudrab chiqib, loyga dumalatib, big’illatib tepsa...

Lekin Adham birdan yumshadi:

— Ơtsangiz-chi. Nega qoqqan qoziqday turib qoldingiz?

Karim ơtdi.

— Nima bơldi ơzi?— dedi Adham.— Nima qildingiz?

Karim indamay erga boqdi, keyin Adhamga mơltiradi, yana erga qaradi.

— Gapirsangiz-chi,— deb betoqat bơldi Adham,— Sizga aytyapman, gapirsangiz-chi!

Karim boshini burib, derazaga tikilib oldi. Nima deb gapirishni ham bilmadi.

— Bunga bir gap bơlganmi ơzi?—dedi Adham qơllarini kergancha yonboshga ơgirilib — xuddi hujrada uchinchi bir kishi ham bordek.— Qiz bolani urib, yana...

Pichoq Karimning kơksiga qadaldi.

— Qipqizil ahmoq ekan-ku bu,— dedi shafqatsiz Adham.— Bechoraning jag’i shishib ketibdi-ya! Ơg’il bolamidiki, shunday ursa... yo Mabiyi bilan mushtlashishga boruvdingizmi?

Pichoq qir-rt etib Qarimning yuragini teshib ơtdi. Lekin Karim ơlmadi, aksincha, miyasida yarq etib najot — hammasidan biratơla qutulish yơli ochilib ketdi:

- Ketaman!

— Qayoqqa?— Adham istehzoli kulimsiradi.

— Ơqimayman! e, hammasini!..— Birdan Karimning kơziga yosh qalqib, tomog’i hirqirab qoldi.— Ketaman.

Adham unga tikilgancha angraydi:

— Chiningizmi?

— E, ơqishini ham, qizlarni ham...— Karim battar jazavaga tushdi, kơzyoshlari tirqirab ketdi. — Hoziroq ketaman!

— Esingizni eb qơyibsiz,— deb takrorladi Adham.— esingizni eb qơyibsiz.

Karim Adhamga alam bilan qaradi, ketsa, ơzidan, ơzidan ham kơra Adhamdan boplab ơch oladigandek, battar xuruj qildi:

— Kerak emas. Hech narsa kerak emas, Borib traktor haydayman, arava qơshaman, gơng tashiyman, gơng! Hammaga bunaqa sharmanda bơlgandan kơra... Qishloqda bulardan ming marta yaxshi qizlar bor.

Adham tơsatdan kulib yubordi.

— Voy tentak! Majnunvoyni qara!—Adham kulishdan taqqa tơxtadi, kơzlari qisilib, berahm tus oldi.— Bơpti, yig’ishtiring narsalaringizni! Jơnang!— Keyin Karimga tomon egilib, uning elkasiga shap etib tushirib qoldi.— Turing. Kran tagiga bir narsa tashlab qơyganman. Ketar jafosiga tortasiz. e, kalla!

Karim “Ketaman” degan gapni hadeb qaytaraverishdan qutulganiga bir oz engil tortdi.

“Ha, shum-ey!—deb ơyladi Karim, shishaga ilashgan loyni vodoprovod jơmragida yuvar ekan.— Bari bir yaxshi bola-da. Sovuq bơlsa ham, odamning kơnglini og’ritsa ham yaxshi!”

Adham ularning ijaraxonasiga bungacha sira kelmagan edi.

— Karim,— dedi Adham sigaret tutatib olishgandan keyin.— Bir gapning tơg’risini aytaymi?

“Hozir yig’laganimni aytadi!”, deb ơyladi Karim yuragi ivishib.

— Nimani?

— Xafa bơlmaysizmi?

“Kơzyosh tơkish xotinlarning ishi, deydi. Mayli, desa depti-da!”— Karim ơziga ham notanish xotirjamlik tuydi.

— Yơq, xafa bơlmayman. Sizdan xafa bơlmayman.

— Shu bugungi ishni...— Adham gapidan tơxtab, Karimga tikildi.

Karimga Adhamning nigohi uni teshib ơtib, ortidagi bir narsaga qattiq botayotgandek tuyuldi.

— Shuni,— dedi Adham hamon Qarimdan kơz uz-may,— men uyushtirdim.

Karimning oyog’i oltidagi taxta pol qayoqqadir surilib ketayotgandek bơldi.

— Qanaqasiga?

* Shunaqasiga-da,— dedi Adham.— Shu bola arzimagan qiz uchun xor bơlib yuradimi, kel, shartta orasini uzib tashlayman, dedim.

Karim ilon avragan qurbaqadek, og’zini kappa-kappa ochdi, yana tili aylanmay, ichidan hirqiroq tovush keldi.

— Nega?

— Negaligini bugun kơrdingiz,— dedi Adham nihoyat undan kơzlarini olib.— Mabiyi sizni yomon kơradi. Qizlar ơzlari suymagan yigitlarni yomon kơrishadi. Siz buni bilmasdingiz. Bugun bildingiz. Bilishingiz kerak edi. Buyog’i yaxshi bơladi.

Lekin hozir Karimga yaxshi emasdi. Sira yaxshi emasdi. Uning kơksini yana nimadir kuydirib ơtdi, ơtgan joyi yomon iz qoldirdi:

— Quying,— dedi Adham.— Hozir tushuntiraman. Menga ishonavering. yomon niyatda qilmadim. To bitirguncha unga ilakishib yuraverar edingiz, ammo biron ish chiqmasdi.

Karim piyolani changalladi.

— Qani!—dedi Adham.— Sizning bugungi kundan ozodligingiz... Nega bunasa qaraysiz?

Karim Adhamdan kơzini olib, qơlidagi piyolaga tikildi, piyola titrayotgan edi.

— Hali ham tushunmayapsizmi?

— Yơq, ochig’i tushunmayapman,— dedi Karim g’ơldirab.— Shuni oldin tơg’ri ơzimga aytsangiz bơlmasmidi?

* Mayli, keyin... Aytsam ham bơlardi,— dedi Adham.— Bundan osoni bormi! Lekin menga ishonmas edingiz, ishonsangiz ham...

Karim ơzini kamsitilgan his qilib, xơrligi keldi.

* Nega, axir? Men shunaqa...

Adham bosh chayqadi.

— Negaligini bilmayman-u, lekin menga ishonsangiz ham... Bunaqa masalada birovning aytgani, aralashgani bilan ish bitmaydi. Aytganim bilan, bari bir, kơngil uzmay yaxshi kơrib yuraverar edingiz. Birovning gapi bilan ajralib ketadigan bơlganingizda... Siz uni sevasiz-ku.— Adham yana bitta sigaret tutatib oldi.— Lekin, shu qiz sevishga arzimaydi.

— Nega unaqa deysiz?—dedi Karim bu gapdai engil tortgan bơlsa ham.

Adham qơl siltadi.

— Mayli, hovuringiz bosilgandan keyin ơzingiz bilib olarsiz. Hali uni unutasiz, unutganingizdan keyin hammasi oydin bơladi.

Adham piyolaning tepasidan changalladi, paylari ơynab ketdi. Keyin birdan Karimga qarab:

— Sizga havasim keladi,— dedi.— Nega menga bunaqa qaraysiz?

— Nimaga? Bugungi ahvolimgami?— dedi Karim, garchi Adham bu ơyda emasligini, juda muhim gap aytmoqchiligini sezib, birdan hushyor tortgan bơlsa-da. Uning ichida toshga ơxshagan bir qattiq narsa eriyotgandek bơldi.

— Rost,— dedi Adham,— shunday bơlmaganda sizni axtarib kelmasdim.

Karim tơlqinlandi, tomog’iga allanarsa tiqildi.

— Tirik odamsiz-da,— dedi Adham.— Menga ơxshamaysiz — siz yaxshi kơrasiz. Mayli, shu Mabiychani bơlsa ham, yaxshi kơrasiz. yashayapsiz!

— Siz-chi!—dedi Karim.— Qaysi qiz sizga...

— Yơq, buni sizga tushuntirolmayman,— dedi Adham birdan tundlanib.— Umuman, sevmay yashash yomon, demoqchiman. Odamning kơngli ơladi. Ơlik kơngil bilan yashash qiyin.

Adham hozir juda chiroyli kơrinardi: oqarinqiragan, chơzinchoq yuzi, peshanasiga tushgan, salgina yiltirab turgan sochi, ma'yus chaqnayotgan kơzlari, qirra burni, tekis bichimli lablari, ơrtasi salgina puchuq iyagi, uzun bơyni, kulrang, ohorli kơylagi — bor kơrinishi jonli haykaldek, Karimni sehrlab, olam-jahon havas, qandaydir iliq hasad uyg’otar edi.

— Ba'zan yig’lagim keladi,— dedi Adham rơbarơsidagi bitta Karimga emas, balki yuzlab sodda baxtli karimlarga qarab.— Ammo yig’lolmayman — diydam qotib ketgan. Hatto yig’lashni ham odam sog’inar ekan...

Adham kơp gapirdi, lekin Karim hech baloni tushunmadi: “Tavba, bunga nima etishmaydi? Bơydan, chiroydan, gapdan bergan bơlsa? yuragi sơqqaboshligi nimasi?..

Qorong’i tushdi. Derazadan salqin elvizak kirdi. Karim derazadan boshini chiqarib tepaga qaradi: osmonda yulduzlar bodroqday sochilib ketgan, juda kơp edi. Karim kơp yillardan beri birinchi marta osmonga orzu qilmay qaradi.

— Burhon kelmadi. yotoqda qoldi,— dedi.

— Kep qolar,— dedi Adxam.

— Yơq, kelmaydi,— dedi Karim.— Kechasi yurishdan qơrqadi.

— Nega? yosh bolamidiki?

— Kim biladi?— Karim kiftini uchirdi.— Bu erda ham bir ơzi yotolmaydi. Qơrqishini mendan yashirmoqchi bơladi, lekin men bilaman. Shu uchun uni yolg’iz qoldirmayman.— Karim kuldi.— Qizig’-ey, ơlguday xasis, pul sơrasam, kunduz kuni bermaydi. Lekin oqshom sơrasam, beradi.

Adham juda ajablandi.

- Rostdanmi?

- Rost,— dedi Karim.— Lekin ertalaboq kecha berganimni qachon qaytarasiz, deb sơrab oladi.

— Qiziq ekan!—dedi Adham.

— Qiziq,— dedi Karim ham.— Bu Burhon...

Burhon haqida gapirishgani sayin Karim ochilib borardi. U negadir shu choqqacha Burhonni shu qadar yomon kơrishini bilmagan, ơylab ham kơrmagan ekan, endi esa uni ishtiyoq bilan yomonlay ketdi. yomonlagani sayin kơngli yorishib, ơzini yaxshi odam hisoblardi. “Men Burhondan qanchalar yaxshiman”, deb ơylardi.

Adham shu erda tunab qoldi. U Burhonning kir kơrpasiga ijirg’anib qaragan edi, Karim unga toza kơrpasini berdi.

Karim uzoq vaqt uxlay olmadi, kơrpadan Burhonning isi kelar, gơyo kơrpa ham egasiga ơxshab xasislik qilar, Karimdan issig’ini qizg’anayotgandek bơlardi.

Oy chiqdi, derazadan kơrindi, Adhamning yuzini yoritdi: Adham uxlab yotganida pish-pish nafas olar, yuzi ham muloyim tortib, himoyaga muhtoj yosh bolaning xuddi ơzi bơlib qolar ekan.

Karim hozir ơrnidan turib, Adhamning yoniga ơtirgisi, hech bơlmaganda ustidagi kơrpani tơg’rilab qơygisi keldi, lekin Adhamning uyg’onib keti-shini, uyg’oq paytlarda ơzi bilan qanday gaplashishini kơz oldiga keltirib, yuragi betlamadi.

Lekin, bari bir, Adhamning shu yotishida himoyaga muhtoj yosh gơdakni eslatadigan nimadir bir narsa bor edi...

Karim kơzini yumdi:

“Ertaga ertalab, albatta, Adham ketganidan sơng, Mohbibi kelsa... “Karimjon, meni kechiring...” Karim quvonib ketadi-yu, lekin sir boy bermaydi. Mohbibi gơyo yarashmoqchidek, uning pinjiga tiqiladi, qơllarini silaydi. Karim uni itarib yubormaydi, ammo yuzini teskari burib oladi. Mohbibi uning mushtumini yozmoqqa urinadi, “Qơlllaringiz muncha qattiq!”, deydi. Shunda Karim erib ketadi-da, yolg’ondakam pơpisa qiladi, shu bilan bugungi qilmishi uchun kechirim sơraydi: “Mana, shu qơlmi? Sizga kơtarilgan mana shu qơlni karavotning tutqichiga bir urib sindirib tashlaymi?” Karim qơlini siltab tutqichga urmoqqa chog’lanadi. Mohbibi esa rostdan ham qơrqib ketadi. “Yơq, yơq,— deydi u yig’lamsirab.— Nega? Axir, shu qơlingiz mening aqlimni kiritib qơydi-ku!” Mohbibi uning qơlini ơpib qơyadi...”

Karim shu payt beixtiyor ơzining qơlini g’alati bir tashnalik bilan ơpdi va birdan ơziga keldi; hozirgi ahmoqona orzuning hech qachon amalga oshmasligini ơylab g’ijinib ketdi, qơlini qattiq tishladi...