**AHMAD A’ZAM**

**QULF TILI**

*Novella*

Odam uyidan chiqdi, eshigini berkladi — ơzining ơrniga qulfni ega qoldirdi.

Qulf butun boshli uyga, uydagi mulkka ega chiqqanidan hushyor tortib, eshikni itarsa ham, tortsa ham ochilmaydigan qilib, mahkam tishlab turaverdi.

Uy egasining uyda yơqligidan bexabar odamlar uni yơqlab keldilar: undan olgan qarzini bermoqchi bơlib dơst keldi, unga bergan qarzini olmoqqa choğlanib dơst dushman bơlib keldi, unga tegaman degan qiz keldi, orani biryoqli qilmoqchi bơlib juvoi keldi, irga kơraman, deb bir xotin keldi, mehmonga chorlamoqchi bơlgan tanish keldi, mehmon bơlishga choğlangan notanish keldi, zerikkanidan qaerda laqillashni bilmay yurgan bir birodari aziz ham kelib ketdi...

Qulf bularning hammasiga qơrs muomala qildi, eshikni itarsalar ham, tortsalar ham mahkam tishlab turaverdi. Ketinglar, uy ochilmaydi, deb aytishga ham choğlandi, lekin oğzini ochsa, eshik ham ochilib ketishini bilib, jim turaverdi.

Odamlarning har biri eshikni itarib-tortib kơrishdi, egilib tirqishdan qarashdi, balki uy egasi dunyodan voz kechib, ustidan qulflab yotib olgandir, deb chaqirib ham kơrishdi. Unga tegaman degan qiz qachon kelishini men uchun biron qoğozga yozib, qistirib ketgandir, deb eshikning ziylarigacha qarab chiqdi, kelib qolar balki, deb ancha mahtal turdi ham.

Birodari aziz: “Hoy falonchi, men falonchiman, uyda bơlsang, kơp tarang qilmay, och eshikni, zerikib ketyapman-ku”, deb baqirib ham kơrdi...

Qulf uyda egasi yơqligini bilib tursa ham, ularga tushuntirmadi, qani, tuyoqlaringni shiqirlatinglar, demoqchi ham bơldi-yu, ammo shiqirlashdan chơchidi; shiqirlashdan boshqa sơzni ham bilmas edi, bilganda tishining orasidan bir narsa derdi...

Chunki bu odamlarning hammasi unga ajnabiy edi.

Sơngra bir mushuk keldi, eshikning ziyiga mơylovlarini suykadi, bu ochiladigan tuynukmi, ochilmaydiganmi, deb mushuk aqli bilan ơylanib qoldi. Mushuk vaqtini bekorga ketkazmaydigan xơp savodxon edi: eshikdan kelayotgan hidlarni gơsht, qazi, hasip, pishloq, deb sharros ơqib tashladi, ayniqsa sichqon degan hidni zavq bilan mutolaa qildi.

U eshikka ichidagi shundoq mazali sarguzasht ustidan yopilgan katta kitob muqovasiga qaragandek termilib, kơp afsusli miyovladi.

Qulf shundoq ơqimishli mushukning ilmini nazarga ilmay, bez bơlib turaverdi.

Lơkillab bir kơppak ham keldi. Kela solib mushukka tashlandi. He yơq, be yơq, birdan bơlgan bu hujumdan dovdirab qolgan mushuk pixillagancha tomga otildi.

Kơppak kơchada, mushuk tomda, dod-muomalani boshlashdi.

Tơpori kơppak mushukdan nima yomonlik kơrganini ơzi ham bilmay, xơp sơkindi, mushukning etti pushtini tuproqqa teng qildi, tarbiya kơrgan muhtaram mushuk esa bir-ikki marta yozğirdi, xolos. Dod-muomalaning mazmuni shunday edi: kơppak mushukka ơzining kơppak tilida: “He katta buvangni... xushomadgơy, aldoqchi... odamlarning qơğirchoği, sichqonparast, padari qusur... falon-pismadon mushuk, past —doim mushukligingga borasan, pơstiningni burdalab tashlamasam, kơppak otimni boshqa qơyaman”, deb dơq urayotgan, mushuk esa: “Pandavaqi! yuvindixơr! Eganing — sarqit, ơzing gơr bơlarmiding, basharangga qara — mushuk uyaladi”, deb mushukchalab uzib-uzib olayotgan edi.

Qulf esa bu ğalvadan boshi qotib, zingrayib turaverdi.

Bu voqea kơp takrorlangani, sal ơtmay yana qaytarilishini bilgani uchun kơppak ham, mushuk ham kơp asabiylashmay, shunchaki yơliga manjashib turishdida, keyin ikkalasi ikki tomondan: mushuk tomdan, kơppak kơchadan ketnshdi.

Gap shundaki, kơppak ham, mushuk ham ơz tilida gapirishgan bơlsa-da, ikkalasi ham bir-birini juda yaxshi tushunishardi, chunki ikkalasi ham bir kơchaning fukarosi edi.

Ammo ikkalasi xam qulfga ajnabiy, negaki ular qulfnnpg mulkida yashamas, shundan qulf ularning tilinp bilmas edi.

Kơcha huvillab qoldi.

Qulf eshikni maxkam tutib turaverishdan zerikdi. Men bơlmasam, bu eshik qanday kun kơrar ekan, ochilib yopilaverganidan esi oğib qolsa kerak, deb ơyladi.

yaxshi hamki, men bor — tartib bor, deb mamnun ham bơldi. Lekin mamnunligiii nimaga izhor qilishini bilmay, battar zerikdi.

...Keyin kơzlari alang-jalang bir kimsa keldi, egilib qulfga mehr bilan termildi.

Qulf sal bơlmasa, oğiz ochib gapirib yuboray, dedi. Lekin bu kimsa ham tilimni tushunmaydi, degan ơyda jim qotdi.

Kimsa boshqalarga ơxshab eshikni itarib-tortib kơrmadi, egilib tirqishdan qaramadi, chơntagidan qulflarning sơzi shoda-shoda tizilgan sim halqani chiqardi — bu qulf tilining luğati edi, shu bilan uni gapga soldi.

Izlay-izlay kerakli sơzni topdi, shu sơzni qulfga ohista ayttirdi... Hatto uyning egasi ham qulfga bunday yumshoq muomala qilmas, uni shaqir-shuqur qilib gapirtirar edi...

Bu kimsa qulfni shunaqa ardoqlab, shunaqa hurmatini joyiga qơydiki... qulfning boshi aylanib ketdi.

Axir, bu kimsa qanaqadir tarbiyasiz bir kơppak yoki tarbiyali bơlsa ham, mushuk emas, hatto odam ham emas edi-da!

Bu kimsa qulfga ajnabiy ham emas edi.

Bu kimsa oddiy qulfbuzar ơğri edi.